open-index/open-wikipedia-markdown huggingface dataset:
Loistonärhet

**Loistonärhet** (*Cyanocorax*) on varisten heimoon kuuluva amerikkalainen varpuslintusuku, johon kuuluu 19 lajia.

## Lajit
*Asteekkinärhi (*Cyanocorax dickeyi*)
*Banaaninärhi (*Cyanocorax affinis*)
*Brasiliannärhi (*Cyanocorax cyanopogon*)
*Huppunärhi (*Cyanocorax caeruleus*)
*Isotöyhtöharakka (*Cyanocorax colliei*)
*Jukataninharakka (*Cyanocorax yucatanicus*)
*Kiharanärhi (*Cyanocorax cristatellus*)
*Loistonärhi (*Cyanocorax yncas*)
*Mangroveharakka (*Cyanocorax sanblasianus*)
*Meksikonharakka (*Cyanocorax beecheii*)
*Nokinärhi (*Cyanocorax cyanomelas*)
*Orinoconnärhi (*Cyanocorax cayanus*)
*Peruukkinärhi (*Cyanocorax chrysops*)
*Pikkutöyhtöharakka (*Cyanocorax formosus*)
*Ruskonärhi (*Cyanocorax morio*)
*Sininiskanärhi (*Cyanocorax heilprini*)
*Surunärhi (*Cyanocorax violaceus*)
*Tammiharakka (*Cyanocorax melanocyaneus*)
*Tumbesinnärhi (*Cyanocorax mystacalis*)

## Lähteet
Kenny Harrison

**Kerry ”Kenny” Harrison** (s. 13. helmikuuta 1965 Milwaukee, Yhdysvallat) on yhdysvaltalainen kolmiloikkaaja.

Harrison voitti maailmanmestaruuden Tokion MM-kilpailuissa 1991 tuloksella 17,78&nbsp;m. Hän kukisti hopeamitalisti Leonid Vološinin kolmella sentillä. Seuraavana vuonna hän ei voinut osallistua Barcelonan olympialaisiin loukkaantumisen vuoksi.

Harrison sijoittui Stuttgartin MM-kilpailuissa 1993 kymmenenneksi tuloksella 17,06. Atlantassa 1996 hän voitti olympiakultaa hypättyään lievään vastatuuleen uuden Yhdysvaltain ennätyksen 18,09 – eroa hopeaa saaneeseen Jonathan Edwardsiin oli 21&nbsp;senttiä. Ateenan MM-kilpailuissa 1997 Harrison sijoittui yhdeksänneksi.

Harrisonin ennätys 18,09 oli Yhdysvaltain ennätys vuoteen 2015, jolloin Christian Taylor ylitti sen. Vuoden 2017 lopussa Harrison on edelleen kaikkien aikojen maailmantilastossa kolmantena.

## Lähteet
*

### Viitteet
Aavikkonärhet

**Aavikkonärhet** (*Podoces*) ovat varisten heimoon kuuluva aasialainen varpuslintusuku. *Podoces*-sukuun kuuluu neljä lajia: 

*Aavikkonärhi (*Podoces hendersoni*)
*Kaspianaavikkonärhi (*Podoces panderi*)
*Persianaavikkonärhi (*Podoces pleskei*)
*Sinkianginaavikkonärhi (*Podoces biddulphi*)

Pikkuaavikkonärheksi aiemmin kutsuttu maatiainen (*Pseudopodoces humilis*) kuuluu nykykäsityksen mukaan kokonaan eri sukuun ja heimoon, tiaisiin.

## Lähteet
Nokian Pyry

**Nokian Pyry** on nokialainen vuonna 1905 perustettu urheiluseura. Seura toimii jääkiekon, jalkapallon, moottoriurheilun, painin, uinnin, voimistelun ja yleisurheilun parissa. Pyry on Nokian suurin urheiluseura noin 1 500 jäsenellään.

Jääkiekon saralla Pyryn miesten edustusjoukkue on saavuttanut miesten Suomi-sarjassa kolme mestaruutta ja niin ikään kolme muuta mitalia. Seuran jääkiekon edustus- ja U20-joukkuetoiminnat ovat siirtyneet Pyryn yleisseuralta Pyry Hockey Oy:lle.

Seuran jalkapallon edustusjoukkue pelasi kaudella 2023–2024 Vitosessa, suomalaisen jalkapallon seitsemänneksi korkeimmalla sarjatasolla, Sami Puustisen toimiessa joukkueen päävalmentajana. Jalkapallotoiminta alkoi Pyryssä vasta 1955, noin 50 vuotta perustamisensa jälkeen. Parhaimmillaan seuran edustusjoukkue on pelannut Ykkösessä, suomalaisen jalkapallon kolmanneksi korkeimmalla sarjatasolla. Seura pelasi Ykkösessä kausina 1998–2000. Vuonna 1998 nokialaisjoukkue eteni Suomen Cupin välieriin, mutta hävisi lopulta koko cupin voittaneelle HJK:lle loppulukemin 1–0.

Nokian Pyryn tunnetuimpina yksittäisinä urheilijoina voidaan pitää keihäänheittäjiä Esko Mikkola ja Seppo Hovinen, korkeushyppääjä Albert Koskista, jääkiekkomaalivahti Noora Rätyä sekä jääkiekkoilija Joona Ikosta.

## Lajit
*Pyryn jääkiekko
*Jalkapallo
*Lentopallo
*Moottoriurheilu
*Uinti
*Paini
*Voimistelu
*Yleisurheilu
*Pesäpallo

### Aiempia lajeja
*Šakki
*Hiihto
*Nyrkkeily

Pyryllä on myös liikuntatoimintaa lapsille eri muodoissa. Lisäksi seura järjestää kuntourheilua ja erilaisia liikuntatapahtumia.

## Saavutuksia

* Pyryn jääkiekko: Suomi-sarjan mestaruudet kausina 2022–2023, 2023–2024 ja 2024–2025. Lisäksi yksi hopea ja kaksi pronssia.
* Pyryn jalkapallo: Pääsy Suomen Cupin välieriin vuonna 1998.
* Pyryn yleisurheilu: Suomen olympiaedustajina keihäänheittäjät Seppo Hovinen ja Esko Mikkola sekä korkeushyppääjä Albert Koskinen.
* Pyryn paini: Saavutettuna useita erilaisia suomenmestaruusmitaleja.

## Aiheesta muualla
* Nokian Pyryn sivusto
Syväkurkku (Salaiset kansiot)

**Syväkurkku** () on fiktiivinen hahmo televisiosarjassa *[[Salaiset kansiot]]*. Häntä esittää Jerry Hardin. Sarjassa hän antaa ensimmäisen tuotantokauden aikana Fox Mulderille vihjeitä ja tietoja. Aina kun Mulder tarvitsi Syväkurkkua, hän pani mustavalolampun ikkunaansa. 

## Juoni

Hän esiintyy omana itsenään vain ensimmäisellä tuotantokaudella, koska kuolee viimeisessä jaksossa (The Erlenmeyer Flask). Sen jälkeen Syväkurkku esiintyy ainoastaan muistoina, unina ja jopa haamuna. Syväkurkun tappaa Tupakkamiehen käskemä mies.

## Jaksot

Syväkurkun esiintyminen jaksoissa omana itsenään:

**1. tuotantokausi**

* Deep Throat 
* Ghost in the Machine
* Fallen Angel
* Eve
* Young at Heart
* E.B.E
* The Erlenmeyer Flask
Aitopihta

**Aitopihta** (*Abies procera*) on sinivihreänsävyinen havupuu, joka luontainen levinneisyysalue on Pohjois-Amerikassa, Yhdysvaltojen luoteisosan vuoristoissa. Sitä viljellään koristekasvina Keski- ja Länsi-Euroopassa, mutta Suomen ilmastossa se ei menesty. Aitopihtaa, samoin kuin muitakin pihtoja, on aiemmin kutsuttu jalokuusiksi. Aitopihtaa käytetään koristevihreänä ja joulukuusena, sillä se kestää karisematta pitempään kuin metsäkuusi. Irlannissa se on jo syrjäyttänyt perinteisen metsäkuusen joulukuusena juuri karisemattomuutensa takia.

Aitopihta kasvaa tyypillisesti 40–70&nbsp;m korkeaksi, ja rungon halkaisija voi olla kaksi metriä. Neulaset ovat 1–3&nbsp;cm pitkät, päältä sinivihreät. Kävyt tököttävät oksasta ylöspäin; eivät roiku, kuten metsäkuusella.

## Lähteet
Tervakosken Pato

**Tervakosken Pato** on Tervakoskella Janakkalassa toimiva vuonna 1902 perustettu jalkapalloseura. Myös maastohiihto on seuran lajivalikoimissa. Se toimi aluksi nimellä Tervakosken urheilu- ja voimisteluseura, mutta 1932 nimi muutettiin nykyiseen muotoonsa. 

Virallisesti jalkapallo otettiin Padon lajivalikoimaan vasta 1935 - aikaisemmin seurassa oli pelattu lähinnä pesäpalloa. Vuodesta 1994 seura on järjestänyt Puuhamaan sponsoroimaa Puuhamaa-junioriturnausta, johon osallistuu vuosittain useita kymmeniä jalkapallojoukkueita ympäri Suomen. 

Pesäpallossa seura voitti 1935 Uudenmaan aluemestaruuden ja pääsi jatkamaan B-sarjan välieräkamppailuihin, joissa kuitenkin karsiutui hävittyään sarjan lopulliselle voittajalle, Hämeenlinnan Pallokerholle. Maakuntasarjalohkonsa Pato on onnistunut voittamaan muutamia kertoja 1950-luvulta lähtien, viimeksi 1974, jolloin se oli etelälohkon paras.

Kaudelle 2020 Tervakosken Padon miesten edustusjoukkue nousi pelaamaan jalkapallon 3. divisioonaa.

## Lähteet

## Aiheesta muualla
*Kotisivut
P21 (valtatie)

**Valtatie P21 "Kuola"** () on Pietarin ja Murmanskin välinen päävaltatie Luoteis-Venäjällä. Se kulkee Leningradin alueen, Karjalan tasavallan ja Murmanskin alueen halki, reittiä Pietari-Säsjoki-Lotinapelto-Aunus-Prääsä-Petroskoi-Karhumäki-Segežan länsipuoli-Kemin länsipuoli-Louhi-Kantalahti-Montšegorsk-Olenegorsk-Murmansk, ja jatkuu edelleen Norjan rajalle Kolttakönkäälle.

Valtatie M18 on 1592 km pitkä (Pietari-Murmansk -väli 1382 km). Se muodostaa osan Jaltasta alkavaa ja Kirkkoniemeen päättyvää eurooppatie E105:tä. M18 alkaa valtateiden M10 ja M20 risteyksestä Pietarin keskustan eteläpuolelta.

## Tiereitti
### [[Leningradin alue]]
*Pietari
*Pähkinälinna 24
* Uusi-Laatokka eteläpuoli 106 → A114 ja A115
*Säsjoki 142
*Lotinapelto 231 → P36 ja P37

### [[Karjalan tasavalta]]
*Aunus 279 → A130 Sortavala
*Yllöinen 285
*Novinka 295
*Kovera
*Kotkatjärvi 
*Keskotjärvi 
*Pyhäjärvi 402
*Prääsä 422 → P21 Pitkäranta
*Petroskoin länsipuoli 459
*Suoju 472
*Karhumäen länsipuoli 625 → A132 Suojärvi 
*Segežan länsipuoli 731
*Sumski 765 → A134 Sumski-Repola
*Kemin länsipuoli 865 → A135 Kemi-Uhtua (Kalevala)
*Louhi 1020 → A136 Louhi-Kiestinki

### [[Murmanskin alue]]
*Kantalahti 1276
*Montšegorsk 1388
*Olenegorsk itäpuoli 1416 → P12
*Murmansk 1519 → P11 Raja-Jooseppi

## Katso myös
*Magistral

## Lähteet
Fjodor Vidjajev

**Fjodor Aleksejevitš Vidjajev** (7. marraskuuta 1912 Stepnaja Šentala – 1. heinäkuuta 1943 Barentsinmeri) oli neuvostoliittolainen sukellusveneen Štš-421:n päällikkö. Hän menehtyi toisessa maailmansodassa, kun hänen johtamansa sukellusvene upposi Barentsinmerellä. Poljarnyihin on pystytetty hänen muistokseen patsas. Hänen kunniakseen on nimitetty myös Vidjajevon kaupunki. Vidjajev oli taustaltaan ersä-mordvalainen.
Lauluja lapsille

**Lauluja lapsille** on Irwin Goodmanin vuonna 1982 julkaistu lastenmusiikkia sisältävä albumi. Albumi on julkaistu ainoastaan C-kasettina. Albumin kaikki kappaleet sävelsi Ossi Riipi. Kasetin kansitaiteen teki Hannu Pärssinen.

## Kappaleet

**A-puoli:**
#"Meidän pojan rokki-rolli"
#"Lil lil lil lil lieru"
#"Miks kukaan ei kerro"
#"Juhlat variksien kanssa"
#"Kissanpoika Rolle-Molle"

**B-puoli:**
#"Isin iltasatu"
#"Lastenkutsut"
#"Haukku juttu"
#"Äidin iltasatu"
#"Vaarat liikenteen"
#"Kauppamatka"
Laser (täsmennyssivu)

Laser on optinen laite, joka tuottaa koherentin valosäteen. Sen lisäksi **laser** voi viitata seuraaviin:

* Laser-purjejolla eri versioineen (Laser Radial, Laser 4.7)
* laser tai laserjuuri on antiikin aikainen mauste, joka tunnettiin myös nimellä silphium
*Laser HT, oululainen jääkiekkoseura
*Ford Laser, automalli
* Plymouth Laser, automalli
* Laser, sukunimenä:
**Christine Laser (s. 1951), saksalainen yleisurheilun moniottelija.
A134

**A134** (*Avtodoroga-134*) on merkittävä itä–länsi-suuntainen maantie Karjalan tasavallassa. Se alkaa Pietarin ja Murmanskin välisen M18-valtatien Sumskin kohdalta ja päättyy Rukajärven ja Tiiksin kautta Repolaan Mujejärven piirissä. Tien pituus on 118 km. Tie ylittää Pietarin ja Kostamuksen välisen radan noin 50 km ennen Repolaa.

Tiestä erkanee luoteeseen Kostamukseen ja Kuhmoon johtava maantie. Tätä reittiä on käytetty muun muassa puunkuljetukseen ja Segežan säkkipaperitehtaan vientikuljetuksiin. 

Tämä yhteys Kostamuksen kautta on yksi harvoista poikkiteistä Murmanskin valtatieltä Vartiuksen raja-asemalle.

## Reitti
*Kotškoma
*Sumski  ( → M18 Kantalahti / Petroskoi)
**  → Mustakoski - *Tšornyi Porog* 
**  → Perttijärvi - *Pertozero* 
**  → Rukajärvi -  *Rugozero*  
*Tiiksi - *Tikša*
**   → Kostamus 
**   → Mujejärvi - *Mujezerski* 
* Omelia - *Jemeljanovka* 
*Repola - *Reboly*.

## Lähteet
Pekingin kansallinen stadion

**Pekingin kansallinen stadion** () rakennettiin Pekingin kesäolympialaisia varten. Stadionia kutsutaan toisinaan myös linnunpesäksi ulkomuotonsa takia. Stadionin ovat suunnitelleet Herzog & de Meuron -arkkitehtitoimiston arkkitehdit. Stadionille mahtui 91&nbsp;000 katsojaa olympialaisissa, ja sen jälkeen kapasiteettia laskettiin 80&nbsp;000:en. Olympialaisten jälkeen stadionille ei ole löytynyt merkittävää käyttöä. Helmikuuhun 2009 mennessä stadionilla oli vain kaksi tapahtumaa, ensimmäinen niistä oli stadionin yksivuotis-juhlapäivä 8. elokuuta, ja toinen Italian supercupin finaali. Yleisurheilun MM-kilpailuissa 2015 katsomokapasiteetti on 80&nbsp;000 katsojaa.

Stadionilla järjestettiin vuoden 2008 kesäolympialaisten avajais- ja päättäjäisseremoniat. Sen lisäksi stadionilla kilpailtiin yleisurheilussa ja pelattiin miesten jalkapallon loppuottelu.

Stadionilla järjestettiin vuoden 2015 yleisurheilun maailmanmestaruuskilpailut.

## Lähteet

## Aiheesta muualla
Lola versus Powerman and the Moneygoround, Part One

**Lola versus Powerman and the Moneygoround, Part One** on The Kinks -yhtyeen vuoden 1970 lopulla julkaistu studio- ja konseptialbumi. Teemana on artistin elämä ahneiden ja rahanhimoisten musiikkikustantajien maailmassa. Levy on Kinksin ensimmäinen, jolla soittaa kosketinsoittaja John Gosling.

Albumin tunnetuin kappale on yhtyeen suuri hitti ”Lola” (sijoitus Britanniassa 2.). Myös ”Apeman” menestyi brittilistalla, ja ylsi viidenneksi.

## Kappaleet
*Kaikki kappaleet kirjoittanut Ray Davies, ellei toisin mainita.

**A-puoli**
#  
#  
#  
#  
#  
#  
#  
**B-puoli**
#  
#  
# 
#  
#  
#  

### Vuoden 1998 CD-version bonuskappaleet
# 
#  
# 

## Kokoonpano
* Ray Davies &ndash; laulu, kitara, huuliharppu, kosketinsoittimet 
* Dave Davies &ndash; soolokitara, banjo, taustalaulu, laulu
* John Dalton &ndash; bassokitara, taustalaulu
* Mick Avory &ndash; rummut, lyömäsoittimet 
* John Gosling &ndash; kosketinsoittimet, piano, urut

## Lähteet
Marengon taistelu

**Marengon taistelu** 14. kesäkuuta vuonna 1800 Italiassa oli Napoleonin voitto, joka oli lähellä kääntyä tappioksi. Taistelu oli osa toisen liittokunnan sotaa.

## Taustaa
Vuonna 1800 itävaltalaiset joukot uhkasivat Ranskan vuosina 1796 ja 1797 vallattuja Pohjois-Italian alueita. Silloinen Ensimmäinen Konsuli Napoleon marssi nopeasti Alppien yli 40 000 miehen kanssa, seitsemässä päivässä raskaat tykit mukanaan ottamaan itävaltalaiset vastaan Marengon kylän lähellä.
Itävaltalaiset tulivat 31 000 miehen voimin, kun taas Napoleon hajotti joukkonsa, niin että hänellä oli 18 000 miestä vastaanottamaan ensimmäiset itävaltalaisjoukot Alessandrian kaupungin lähellä. Napoleon luuli näiden aikovan perääntyä ja siksi lähetti vahvat joukot pohjoiseen estämään itävaltalaisia pääsemästä Pojoelle ja toisen ison joukon etelään estämään itävaltalaisia pääsemästä Genovaan. Silloin Melas hyökkäsi Napoleonin huomattavasti alivoimaiseen keskustaan. 10 000 miehen lisäjoukot tulivat kenraali Louis Charles Antoine Desaix'n johdolla usean tunnin taistelemisen jälkeen.

## Taistelu
Itävaltalaisten kenraali, Michael von Melas, lähti yllätyshyökkäykseen ranskalaisia vastaan. Väsyneenä pikamarssista Napoleonin joukot eivät pystyneet pitämään puoliaan loputtomalta vaikuttaneelta itävaltalaisarmeijalta vaan perääntyi jatkuvasti kranaattitulessa ja itävaltalaisten painostuksessa. Taistelu näytti jo menetetyltä, perääntyminen näytti jo pakenemiselta, kunnes Louis Desaix lisäjoukkoineen tuli auttamaan ranskalaisia. Desaix aloitti tykistötulen itävaltalaisiin viimeisillä tykeillä aiheuttaen isoja aukkoja ja jopa itävaltalaisten ammusvaraston räjähdyksen. Ranskalaiset aloittivat pian vastahyökkäyksen Desaix'n johdolla ja François Étienne de Kellermannin ratsuväki viimeisteli itävaltalaiset. Louis Desaix kaatui taistelussa, joten hänestä ei tullut kilpailijaa Napoleonille tulevissa Napoleonin valtakamppailuissa.

## Seuraukset
*Voitto lujitti Napoleonin valtaa ja mainetta Ranskassa, mutta silti Napoleon sai jonkinlaisia traumoja taistelusta. Kerrotaan, että St. Helenalla eteläisellä Atlantilla parikymmentä vuotta myöhemmin Napoleon olisi vielä kuolinvuoteellaan toistellut Marengon nimeä epätoivon vallassa ja mutissut jotain epämääräistä siitä.
*Itävalta menetti alueita Ranskalle aina koko Reinin länsirannan Hollantiin saakka ja joutui tunnustamaan itsenäiseksi Batavian tasavallan, Helvetian tasavallan, Cisalppisen tasavallan sekä Ligurian tasavallan ja antamaan ne Ranskan vasalleiksi.

## Lähteet
* Tietoa Marengon taistelusta  
* The War Times Journal: The Battle of Marengo
SC Braga

**Sporting Clube de Braga** on jalkapalloseura Bragan kaupungista, Portugalista. Joukkue pelaa tällä hetkellä Portugalin korkeimmalla sarjatasolla. Sporting Braga on perustettu vuonna 1921 ja se pelaa kotiottelunsa Estádio Municipal de Braga -stadionilla, joka rakennettiin vuoden 2004 EM-kilpailuihin.

Sporting Braga voitti Portugalin cupin vuonna 1966. Portugalin liigassa joukkue sijoittui toiseksi kaudella 2009–2010, minkä ansiosta se pääsi karsimaan paikasta Mestarien liigaan. Voitot skotlantilaisesta Celtic FC:stä ja espanjalaisesta Sevilla FC:stä toivat paikan Mestarien liigassa kaudella 2010–2011. Alkulohkossaan Braga sijoittui kolmanneksi ja jatkoi kauttaan Eurooppa-liigassa, jossa se hävisi loppuottelussa toiselle portugalilaisseuralle, FC Portolle 1-0.

## Saavutukset

* Portugalin cup: 1966
* Portugalin Liigacup 2013
* UEFA Intertoto Cup: 2008
* Eurooppa-liiga
**Finalisti: 2011

## Entisiä päävalmentajia
*  Jesualdo Ferreira 
*  Leonardo Jardim
*  Jorge Jesus
*  Domingos Paciência

## Lähteet

## Aiheesta muualla

* Sporting Bragan virallinen kotisivu
Nikolai Varlamov

**Nikolai Gavrilovitš Varlamov** (6. tammikuuta 1907 Pietari – 25. heinäkuuta 1943) oli Neuvostoliiton 239. jalkaväkirykmentin yhdeksännen komppanian kersantti, joka heittäytyi vihollisen tulen eteen toisessa maailmansodassa.

Kuolemansa jälkeen 25. syyskuuta 1943 hänestä tehtiin Neuvostoliiton sankari ja vuonna 1976 Segežan–Repolan maantielle 59 kilometrin päästä Segežasta hänen muistokseen pystytettiin obeliski. Hän sai postuumisti myös Leninin kunniamerkin. Segežan piirin Kamennyj Borin kylässä sijaitsevassa sisäoppilaitoksessa numero 7 avattiin Nikolai Varlamoville omistettu museo ja vuonna 1982 Segežan piirin työläisten varoilla pystytettiin Kamennyj Boriin muistomerkki Neuvostoliiton sankarille. Hänen nimelleen omistettiin myös kymmenen pioneerivartiostoa Karjalassa. Hänelle on myös nimetty katu Petroskoissa sekä rintakuva Äänisen traktoritehtaan kulttuuritalossa, minkä lisäksi hänen mukaansa on nimetty kalastustroolari, Vienan-Äänisen varustamon hinaaja. Varlamovin kuva on lisäksi 1977 perustetussa galleriassa Antikaisen- ja Krasnoinkatujen alueella Petroskoissa.

## Lähteet
*http://www.warheroes.ru/hero/hero.asp?Hero_id=3573
Karl Appelberg

**Karl Joel Appelberg** (25. kesäkuuta 1853 Kokkola – 27. maaliskuuta 1921 Helsinki) oli suomalainen insinööri, virkamies ja yritysjohtaja.

Appelbergin vanhemmat olivat kappalainen Isak Otto Appelberg ja Anna Helene Stenhagen ja puoliso vuodesta 1886 Olga Sofia Saxén (k. 1943). Jääkäri Runar Appelberg oli heidän poikansa. Karl Appelberg tuli ylioppilaaksi 1871 ja valmistui insinööriksi Polyteknillisestä koulusta 1876. Hän oli nuorempi insinööri Vaasan radan rakennustyömaalla 1879–1882, Kymin lauttausyhtiön lauttauspäällikkö 1886–1899 ja Teollisuushallituksen intendentti 1900–1903.

Veljekset Åström -yhtiön nahkatehtaan johtaja Oulussa Appelberg oli 1903–1905, Heinolan viinatehtaan toimitusjohtaja 1907–1918, Suomen Gummitehdas -yhtiön va. toimitusjohtaja 1916–1917 ja yhtiön johtokunnan puheenjohtaja 1915–1921. Vesioikeuslakikomitean jäsen Appelberg oli 1890–1895 ja Helsingin kaupunginvaltuuston jäsen 1907–1912. Hänet muistetaan myös Polyteknillisen koulun opiskelijatoiminnan kehittäjänä ja ruotsinkielisten opiskelijoiden tukijana. 

## Lähteet

## Aiheesta muualla
*
Bad Säckingen

**Bad Säckingen** on kylpyläkaupunki Saksassa, Baden-Württembergin osavaltiossa. Kaupunki on pinta-alaltaan 25,34 neliökilometriä, ja sen asukasluku oli kesäkuun 2022 lopussa 17&nbsp;665. Bad Säckingen sijaitsee Saksan eteläosassa Sveitsin rajan lähellä Reinin varrella. Schwarzwaldin vuoriston eteläosat ylettyvät Bad Säckingeniin.

Kaupungin historia ulottuu 500-luvulle, kun Pyhä Fridolin perusti alueelle kirkon ja luostarin. Vuonna 1272 kaupunki tuhoutui suurimmalta osaltaan tulipalossa. Jälleenrakentaminen aloitettiin pian tämän jälkeen ensimmäisenä kohteenaan goottilainen katedraali *Fridolinsmünster*.

## Lähteet

## Aiheesta muualla

*Kaupungin viralliset sivut 
*Kaupungin matkailusivut
Kalev Katus

**Kalev Katus** (29. lokakuuta 1955 Tallinna Viro – 11. kesäkuuta 2008 Helsinki) oli virolainen professori ja Viron väestöntutkimuslaitoksen johtaja. 

Katus väitteli Moskovan yliopistossa. Hän teki väitöskirjansa väestönkehitykseen vaikuttavista tekijöistä. Hän oli Viron väestöntutkimuslaitoksen johtajana vuodesta 1994.

Katus piti aktiivisesti yhteyksiä ulkomaille ja oli kuollessaan Helsingissä väestökonferenssissa, jossa hän ehti pitää puheen.

## Lähteet
*Helsingin Sanomat 14.7.2008 s. C7, muistokirjoitus Artikkelin verkkoversio

## Aiheesta muualla
*Kalev Katus muistokirjoitus (Tallinnan yliopisto) 
*Uutinen Viron väestöntutkimuslaitoksen johtajaksi valitsemisesta Instituudi 
*Riigi Teataja 29.02.2000
Juhani Mäki-Maunus

**Juhani Matti Mäki-Maunus** (s. 5. kesäkuuta 1949 Kuortane) on suomalainen yleisurheilija, jonka päälaji on kolmiloikka. Hän edustaa Kuortaneen Kuntoa.

Mäki-Maunus voitti kolmiloikan Suomen mestaruuden Hyvinkäällä 1973 tuloksella 16,09 m. Lisäksi hän saavutti SM-pronssia Joensuussa 1972 loikittuaan 15,77 ja Seinäjoella 1975 tuloksella 15,54. Sisäratojen SM-kisoissa hän sai pronssia Turussa 1973 loikittuaan 15,29. Pituushypyssä hän sijoittui Kalevan kisoissa parhaimmillaan kahdeksanneksi Turussa 1976.

Mäki-Maunus edusti Suomea kahdessa nuorten ja yhdeksässä aikuisten maaottelussa. Hän hyppäsi kolmiloikkaennätyksensä 16,12 m Kuopiossa kesäkuussa 1974 ja pituusennätyksensä 753 cm Teuvalla saman vuoden heinäkuussa.

Mäki-Maunus kilpailee edelleen veteraanisarjassa SM-tasolla.

## Lähteet
*
Straße des 17. Juni

**Straße des 17. Juni** on katu Berliinissä. Se on läntinen jatke Unter den Lindenille.

Straße des 17. Juni kulkee itä–länsisuunnassa Tiergartenin kuuluisan puiston läpi ja yhdistää kaupungin itäisen ja läntisen keskustan. Kadun itäinen pääte on Brandenburgin portti Mittessä ja läntinen pääte on Ernst-Reuter-Platz Charlottenburgissa. Kadun keskivaiheilla sijaitsee *Großer Stern* -niminen liikenneympyrä, jonka keskellä kohoaa Berliinin voitonpylväs eli Siegessäule.

## Historiaa
Katu on päällystetty vuonna 1799. Se on ollut Berliinin länsiosan pääkatuja 1900-luvulta lähtien. Sen nimi oli vuoteen 1953 saakka *Charlottenburger Chaussee*. Natsi-Saksan aikaan katu oli osa hakaristilippujen reunustamaa avenueta nimeltä *Ost-West-Achse*. Saksan jaon jälkeen Unter den Linden jäi Itä-Berliinin, Charlottenburger Chaussee sen sijaan Länsi-Berliinin puolelle, sillä raja kulki Brandenburgin portin edestä.

## Kadunnimen merkityksestä

Vuonna 1953 kadun nimi päätettiin muuttaa Straße des 17. Juniksi (”kesäkuun 17. päivän katu”) 17. kesäkuuta samana vuonna tapahtuneen väkivaltaisesti tukahdutetun Itä-Saksan kansannousun muistoksi. Ennen Saksojen yhdistymistä 1990, päivää vietettiin Länsi-Saksassa kansallisena muistopäivänä. Länsi-Berliinin senaatti päätti 22. kesäkuuta nimetä siihen asti nimellä Charlottenburger Chaussee tunnetun kadun tällä nimellä. Uudella päätöksellä jatkettiin katua 3. marraskuuta 1953 vielä Ernst-Reuter-Platz-aukiolta Tiergartenin S-Bahn-asemalle. Vuosina 1961–1989 katu päättyi itäpäässään umpikujaan Berliinin muurille.

## Suurtapahtumien pitopaikka

Nykyään katua käytetään joskus suurtapahtumien järjestämiseen, kuten Love Paraden tai Live 8:n. Kesällä 2006 katu oli suljettuna kuusi viikkoa jalkapallon MM-kisojen yhteydessä varattuna fanitapahtumiin. Myös Berliinin maraton alkaa kadulta.

Vuonna 1963 Yhdysvaltain presidentti John F. Kennedy ja vuonna 1987 presidentti Ronald Reagan pitivät puheet kadun itäpäässä olevalla Platz des 18. März -aukiolla Berliinin muurin purkamisen puolesta.

Vuonna 2008 Yhdysvaltain presidenttiehdokas Barack Obama piti Siegessäulella puheen osana Euroopan-kiertuettaan. Straße des 17. Junille kerääntyi kuuntelemaan 24. heinäkuuta pidettyä puhetta arviolta 215&nbsp;000 ihmistä.

## Lähteet

## Aiheesta muualla

*Kuva kadusta kolmannen valtakunnan ajoilta
George Jewsbury

**George Jewsbury** (kirjailijanimi **J. Frederick George**) on yhdysvaltalainen yliopistonopettaja ja kirjailija. Hän on kirjoittanut oppikirjoja, teoksia historiasta. Lisäksi hän on kirjoittanut sisarenpoikansa Neal Stephensonin kanssa menestyskirjat *Interface* (1994) ja *The Cobweb* (1996), joissa toisena tekijänimenä on hänen kirjailijanimensä. Hänen teoksiaan ei ole suomennettu.

Jewsbury on ollut professorina Oklahoman valtionyliopistossa. Hän on erikoistunut Venäjään ja Neuvostoliittoon. Hän toimii opettajana Pariisissa yksityisessä oppilaitoksessa Ecole Active Bilingue Jeannine Manuel ja tutkijana Russian Center of the School for the Advanced Study for the Social Sciences -nimisessä tutkimuslaitoksessa.

## Lähteet
*George Jewsbury Orient Linesin sivustolla  pdf-tiedosto
Großer Tiergarten

**Großer Tiergarten**, lyhyemmin **Tiergarten** (suom. eläinpuisto), on kuuluisa puisto Berliinin keskustassa, Tiergartenin kaupunginosassa. Puisto on pinta-alaltaan (210&nbsp;hehtaaria) Berliinin laajin. Sen suurin pituus itä-länsi-suunnassa on noin kolme kilometriä ja pohjois-etelä-suunnassa noin yksi kilometri.

Puisto on saanut nimensä siitä, että se perustettiin 1500-luvulla alun perin Brandenburgin vaaliruhtinaiden metsästysalueeksi. Sen suunnittelussa ovat aikojen saatossa olleet mukana useat maisema-arkkitehdit. Suurta merkitystä oli Peter Joseph Lennén suunnitelmalla, joka toteutettiin 1830-luvulla.

Puiston läpi kulkee Straße des 17. Juni, joka on yksi Berliinin tunnetuimmista kaduista. Keskellä puistoa on nimellä Großer Stern tunnettu liikenneympyrä, jonka keskelle on sijoitettu Siegessäule-voitonpylväs. Muihin puiston alueella sijaitseviin merkittäviin kohteisiin kuuluvat Bellevuen linna, Haus der Kulturen der Welt ja Tiergartenin neuvostomonumentti. Monet Berliinin tunnetuimmista nähtävyyksistä sijaitsevat aivan Tiergartenin laidoilla, muun muassa Brandenburgin portti, Valtiopäivätalo, Potsdamer Platz ja Zoologischer Garten. 

Nykyisin puisto on tärkeä berliiniläisten virkistäytymispaikka sekä monien suurtapahtumien järjestämispaikka.

## Aiheesta muualla

* Tietoja Tiergartenista Berliinin kaupungin sivuilla 
* Tietoja Tiergartenista European City Parks -sivustolla  
* 360° Panorama Tiergarten
Luki Botha

**Lukas "Luki" Botha** (16. tammikuuta 1930 Pretoria, Gauteng&ndash;1. lokakuuta 2006) oli eteläafrikkalainen moottoriurheilija, joka osallistui yhteen Formula 1 -kilpailuun Brabham-autolla. Kilpailu oli Etelä-Afrikan Grand Prix 1967, jonka hän jätti kesken 60. kierroksella. Hän työskenteli myös insinöörinä Pretorian asuinalueella.

## Tilastot ja saavutukset F1-sarjassa
()

## Lähteet
NAUI

**NAUI** (*The National Association of Underwater Instructors *) on yhdysvaltalainen vuonna 1959 perustettu voittoa tavoittelematon yritys ja sukelluskoulutusjärjestelmä. NAUI tuottaa koulutusmateriaalia ja on valittu koulutusjärjestelmäksi Yhdysvaltain laivaston SEAL-erikoisjoukoille ja NASAn vedenalaisen harjoittelun laboratorioon. 

## Tärkeimmät sukelluskortit NAUI-järjestelmässä
* Scuba Diver, vastaavuus CMAS P1
* Advanced Scuba Diver, vastaavuus CMAS P2
* Master Scuba Diver, vastaavuus CMAS P3
* Lisäksi sukelluskouluttajaluokat

## Muita koulutusjärjestelmiä
Muita yleisiä koulutusjärjestelmiä ovat yhdysvaltalainen PADI ja eurooppalainen CMAS.

## Katso myös
*Sukellus
*Laitesukellus

## Aiheesta muualla
* NAUI kotisivut
Johnny Boyd

**Johnny Boyd** (19. elokuuta 1926 Fresno, Kalifornia &ndash; 27. lokakuuta 2003 Fresno, Kalifornia) oli yhdysvaltalainen moottoriurheilija. Hän osallistui Indianapolis 500 -kilpailuun vuosina 1955&ndash;1966. Kilpailu kuului Formula 1 -kauteen kausilla &ndash;. Hänen paras sijoituksensa kilpailussa oli kolmas sija, jonka hän saavutti Indianapolis 500:ssa 1958.

## Lähteet
Aloha, Scooby-Doo

**Aloha, Scooby-Doo** on vuonna 2005 suoraan DVD:lle julkaistu animaatioelokuva. Se oli samalla kahdeksas suoraan videolle julkaistu Scooby-Doon elokuvasarjassa, jonka aloitti Scooby-Doo ja saaren zombiet vuonna 1998. Elokuvan ohjasi Tim Maltby, joka myös tuotti elokuvan. Pääosassa ääninäyttelivät vuoden 2002 What's New, Scooby-Doo? -animaatiosarjassakin olleet Frank Welker, Casey Kasem, Mindy Cohn ja Grey DeLisle.

## Juoni
Scooby, Shaggy ja muut Mysteeri Oy:n jäsenet matkaavat Havaijille, jossa heidän täytyy selvittää miksi tunnettu surffaaja katosi samalla kun ryhmää ja koko saarta uhkaa purkautumisen partaalla oleva tulivuori. Lisäksi saarella velloo ilkeä henki Wiki-Tiki, joka pikku Tikineen terrorisoi kylää ja sen asukkaita.

## Äänirooleissa

## Aiheesta muualla
* Voice Chasers 
*
Ernesto Brambilla

**Ernesto "Tino" Brambilla** (31. tammikuuta 1934 Monza, Italia – 3. elokuuta 2020) oli italialainen moottoriurheilija. 

## Ura
### Formula 1
Brambilla osallistui Formula 1:n Italian GP:hen kahdesti vuosina 1963 ja 1969 SCS- ja Ferrari-talleissa, muttei kummallakaan kerralla päässyt itse kisaan mukaan. Vuoden 1969 kilpailussa hänen autollaan ajoi Pedro Rodríguez

 

### Siirtyminen pienempiin sarjoihin
Brambilla siirtyi Formula 1:sten jälkeen ajamaan Italian ja Euroopan Formula 3 sekä Formula 2 -luokkiin, joissa hän voitti Italian Formula 3 -mestaruuden vuonna 1966.

### Moottoripyöräily
Brambilla osallistui myös moottoripyörien Saksan Grand Prix'hin kahdesti, vuosina 1959 ja 1961, sijoituksina kolmas ja viides.  

## Muuta
Brambillan veli Vittorio Brambilla kilpaili Formula 1 -sarjassa vuosina 1974–1980.

## Lähteet
Ismo Salama

**Ismo Ylermi Salama** on suomalainen kitaristi, säveltäjä ja sovittaja, joka on vaikuttanut ainakin Pasin liigan, Pasi & Mysiinin, Gasoline Girls And Petrol Boysin ja Tommi Läntisen levyillä joko säveltäjänä tai sovittajana. Hän esiintyy taiteilijanimella Baba Salama.

## Aiheesta muualla
* 
*
Himalajanviiriäisfasaani

**Himalajanviiriäisfasaani** (*Ophrysia superciliosa*) on äärimmäisen uhanalainen Intiassa Uttarakhandin osavaltiossa läntisellä Himalajalla elävä kanalintu. Lajista ei ole varmoja havaintoja vuoden 1876 jälkeen.

Kooltaan himalajanviiriäisfasaani on noin 25&nbsp;cm. Koiras on väritykseltään lähes kauttaaltaan harmaankirjava. Koiraan pää on musta ja siinä on valkoinen silmäkulmajuova. Myös alaperässä on kapeita valkoisia poikittaisjuovia. Naaras on väriltään ruskeankirjava. Himalajanviiriäisfasaanin nokka ja koivet ovat punaiset. Lajin ääni on värisevä vihellys .

Himalajanviiriäisfasaanin elinympäristöä ovat pitkää ruohoa ja pensaita kasvavat alueet 1&nbsp;650&ndash;2&nbsp;400 metrin korkeudessa. Laji elää yleensä noin 10 yksilön parvissa ja lentää hyvin harvoin. Himalajanviiriäisfasaanikannan kooksi arvioidaan alle 50 yksilöä . Lajin vähentymisen syinä pidetään lajiin kohdistunutta metsästystä sekä elinympäristöjen tuhoutumista kalkkikivikaivoksien takia .

## Lähteet

## Aiheesta muualla
*Naturalis (sisältää kolmiulotteisia valokuvia täytetystä yksilöstä
Love Parade

**Love Parade** on musiikkitapahtuma, joka järjestettiin alkujaan Berliinissä vuonna 1989. Sittemmin tapahtumaa järjestettiin eri puolilla maailman, muun muassa Tel Avivissa, Méxicossa, Acapulcossa, Wienissä, Kapkaupungissa, San Franciscossa, Leedsissä, Sydneyssä, Santiago de Chilessä ja Caracasissa.

Alkuvuosina tapahtumaan osallistuneita oli vain joitakin tuhansia, mutta myöhemmin ennätysvuosina tapahtumaan osallistujia on ollut toista miljoonaa. Tapahtumassa on yleensä soitettu pääosin elektronista tanssimusiikkia. Tapahtumilla on usein ollut motto, ja saksalaisilla tapahtumilla myös tapahtumaa varten tehty tunnuslaulu. Love Parade -tapahtumien järjestäminen lopetettiin heinäkuussa 2010, kun tapahtumassa sattui onnettomuus, jossa kuoli 21 ihmistä ja loukkaantui useita satoja.

## Luettelo Love Parade -tapahtumista

## Lähteet

## Aiheesta muualla

* Dortmundin vuoden 2008 Love Paraden viralliset sivut  
* Berlin Life: Berliinin Love Paraden historiaa 
* San Francisco Love Fest (aikaisemmin Love Parade San Francisco)
Riistanhoitoyhdistys

Suomen 15 riistanhoitopiiriä on jaettu 298 **riistanhoitoyhdistykseen**. Riistanhoitoyhdistyksen toiminta-alue on ensisijaisesti kunnan alue, mutta maa- ja metsätalousministeriö voi määrätä perustelluista syistä tästä jaosta poikkeavan toiminta-alueen.

Riistanhoitoyhdistyksen tehtävänä on:

*suorittaa metsästystä ja riistanhoitoa koskevaa koulutusta ja neuvontaa;
*edistää riistanhoitoa;
*suorittaa metsästyksen valvontaa; sekä
*suorittaa muut sille säädetyt tai maa- ja metsätalousministeriön tai riistanhoitopiirin määräämät tehtävät.

Riistanhoitoyhdistys on riistanhoitopiirin valvonnan ja ohjauksen alainen.

## Lähteet

## Aiheesta muualla
*Riistanhoitoyhdistykset Metsästäjäin keskusjärjestön sivuilla
Indigo

**Indigo** tarkoittaa ainakin seuraavia asioita:

* indigo, indigonsininen väriaine
* indigot (*Indigofera*), hernekasvisuku
** väri-indigo eli indigokasvi, sukuun kuuluva värikasvilaji
* IndiGo, intialainen lentoyhtiö
* *[[Indigo (ooppera)|Indigo]]*, Perttu Kivilaakson ja Eicca Toppisen säveltämä ooppera.
* SGI Indigo, Silicon Graphicsin työasema

### Katso myös
* indigolapsi, new age -käsite, tarkoittaa lasta, jolla väitetään olevan epätavallisia kykyjä.
* My Indigo, alankomaalaisen laulaja Sharon den Adelin sooloprojekti.
EABJM

**EABJM** (*École Active Bilingue Jeannine Manuel*  tai *École Jeannine Manuel*) on vuonna 1954 perustettu yksityinen koulu Pariisissa. Sillä on myöhemmin perustettu toinen koulu Lillessä. Koulu kuuluu Ranskan koulujärjestelmään. Sen erikoisuus on kaksikielisyys, sillä opetusta annetaan ranskaksi ja englanniksi jo aivan nuorimmillekin. Niille oppilaille, joiden ranskan tai englannin kieli on heikko, annetaan tukiopetusta, jotta he sopeutuisivat normaaliin luokkaan. Kiinan kieli kuuluu myös ohjelmaan. Koulussa voi suorittaa ranskalaisen ylioppilastutkinnon lisäksi kansainvälisen ylioppilastutkinnon International Baccalaureate. Vuonna 2015 perustettiin myös Lontooseen École Jeannine Manuel. Useina vuosina peräkkäin Pariisin École Jeannine Manuel on valittu Ranskan parhaimmaksi lukioksi. 

Koulun perustaja on Jeannine Manuel, joka toimi Lontoosta käsin Ranskan vastarintaliikkeessä toisen maailmansodan aikana. Tarkoituksena oli kehittää kansojen ja kulttuurien välistä ymmärtämystä konfliktien poistamiseksi. 

Koulun opettajakuntaan kuuluu Oklahoman valtionyliopiston entinen professori George Jewsbury, joka tunnetaan paremmin kirjailijanimellä J. Frederick George.

Koulua pidetään eliittikouluna, jossa solmitaan tulevia suhteita. Oppilaiden valinta on tarkkaa, eikä kouluun oteta oppilaita, jotka eivät voi seurata opetusta. Entisiin oppilaisiin kuuluu mm. poliitikkoja, kirjailijoita ja näyttelijöitä. Antony Blinken, joka nimitettiin Yhdysvaltojen ulkoministeriksi vuonna 2021, on koulun entinen oppilas. 

## Lähteet
* Eabjm.org
* [ISVillage](http://www.isvillage.com/schools/europe/france/%CEle%11de%11france/ecole-active-bilingue-jeannine-manuel-(eabjm)/details/) 

### Viitteet
Éva Angyal

**Éva Angyal** (s. 18. huhtikuuta 1955 Budapest) on unkarilainen käsipalloilija ja olympiamitalisti. Hän oli mukana Unkarin pronssia saavuttaneessa joukkueessa Montreálin olympialaisissa 1976. Turnauksessa hän pelasi joukkueensa kaikki viisi ottelua tehden kymmenen maalia.

Angyal oli mukana myös Moskovan olympialaisissa 1980. Näissä kisoissa Unkari sijoittui neljänneksi. Angyal pelasi joukkueensa kaikki ottelut ja teki niissä kuusi maalia.

## Lähteet

## Aiheesta muualla
* 
*
Aleksandr Blinov

**Aleksandr Aleksandrovitš Blinov** (, s. 20. elokuuta 1981 Habarovsk) on venäläinen riistamaaliampuja, nuorten ja aikuisten maailmanmestari, sekä olympiamitalisti.

Aleksandr Blinov on saavuttanut olympialaisissa hopeaa 10 m olympiakiväärissä Ateenassa 2004. Lisäksi hän on saavuttanut MM-kilpailuissa nuorten sarjassa kaksi kultaa ja pronssin Barcelonassa 1998, sekä miesten sarjassa kolme kultaa, viisi hopeaa ja pronssin Lahdessa 2002, Zagrebissa 2006 ja Plzeňissä 2008.

## Lähteet
*Profiili ISSF Newsissä
*ISSF:n tietokanta
Dmitri Lykin

**Dmitri Lykin** (, s. 13. maaliskuuta 1974 Omsk) on venäläinen riistamaaliampuja, maailmanmestari ja olympiamitalisti.

Dmitri Lykin on saavuttanut olympialaisissa pronssia Ateenassa 2004 10 m olympiakiväärissä. Lisäksi hän on saavuttanut MM-kilpailuissa useita mitaleita miesten ja poikien sarjoissa.
## Lähteet
*Profiili ISSF Newsissä
*ISSF:n tietokanta
Oscar Chajes

**Oscar Chajes** (14. joulukuuta 1873 – 28. helmikuuta 1928) oli itävaltalainen ja myöhemmin yhdysvaltalainen shakinpelaaja. Vuonna 1917 Chajes voitti shakin newyorkinmestaruuden ja vuotta myöhemmin Manhattanin Shakkiklubin mestaruuden.

## Lähteet
*ChessGames.com
* Korn, Walter (1978). *America's Chess Heritage*. New York: David McKay, s. 124. . 
* Gaige, Jeremy (2005). *Chess Personalia: A Biobibliography*. McFarland & Company. .

## Aiheesta muualla
*
Oszkár Abay-Nemes

**Oszkár Abay-Nemes** (22. syyskuuta 1913 – 30. tammikuuta 1959) oli unkarilainen uimari ja olympiamitalisti. Hän saavutti Berliinin olympialaisissa 1936 pronssia 4&nbsp;×&nbsp;200 metrin vapaauintiviestissä.

## Lähteet
Ljubov Galkina

**Ljubov Vladimirovna Galkina** (, s. 15. maaliskuuta 1973 Alapajevsk) on venäläinen kivääriampuja, maailmanmestari ja olympiavoittaja.

Galkina on saavuttanut olympialaisissa Ateenassa 2004 kullan 50 m pienoiskiväärin asentokilpailusta ja hopeaa 10 m ilmakivääristä sekä Ateenassa että Pekingissä 2008. Lisäksi hän on saavuttanut MM-kilpailuissa kaksi kultaa ja kaksi pronssia.

## Lähteet
*Profiili ISSF Newsissä
*ISSF:n tietokanta
Steinitz

**Steinitz** voi viitata seuraaviin:

## Paikat

*Steinitz, kunta Saksassa

## Henkilöt
* Ernst Steinitz (1871–1928), saksalainen matemaatikko
* Wilhelm Steinitz (1836–1900), itävaltalainen shakinpelaaja
* Paul Steinitz (1909–1988)
* Yuval Steinitz (s. 1958), israelilainen poliitikko
Helmer Stenros

**Helmer Erik Stenros** (s. 24. heinäkuuta 1929 Pyhtää) on Tampereen teknillisen korkeakoulun arkkitehtuurin emeritusprofessori. Hän kirjoitti ylioppilaaksi Kotkan lyseosta 1948 ja valmistui arkkitehdiksi Teknillisestä korkeakoulusta 1955. Stenros teki lisäksi opintomatkoja Eurooppaan, Amerikkaan, Afrikkaan ja Aasiaan.

Oman arkkitehtitoimiston Stenros perusti 1957. Hän toimi myös Teknillisen korkeakoulun virkaatekevänä erikoisopettajana 1959–1960, erikoisopettajana 1960–1961, Tampereen teknillisen korkeakoulun arkkitehtuurin virkaatekevänä professorina 1969–1971 ja professorina 1971–1992.

Helmer Stenros on vuodesta 1953 ollut naimisissa sisustusarkkitehti Pirkko Stenrosin (o.s. Vaara) kanssa.

## Töitä
* Turun kaupunginteatterin teatteritalo yhdessä Aarne Hytösen ja Risto-Veikko Luukkosen kanssa 1962
* Kuopion kaupunginteatteri yhdessä R.-V. Luukkosen kanssa 1963
* Rakennusmestarien talo Helsingissä 1965
* Turun virastotalo yhdessä R.-V. Luukkosen kanssa 1967
* Alkon koulutuskeskus Vuoranta Helsingin Vuosaaressa 1970
* hotelli Arkipelag Maarianhaminassa 1973
* Ahvenanmaan itsehallintotalo 1978
* K-instituutti Espoossa 1982, jossa nykyään toimii Siikajärven vastaanottokeskus
* Amer-yhtymän pääkonttori Helsingissä 1986

## Kirjoja
* Helmer Stenros: *Suunnitteluperusteet*, Tampereen teknillinen korkeakoulu, arkkitehtuurin osasto 1973
* Helmer Stenros et al.: *Asumisen arvostukset. Selvitys asukkaiden mielipiteiden käyttömahdollisuuksista asunnon ja sen lähiympäristön suunnittelussa*, Tampereen teknillinen korkeakoulu, arkkitehtuurin osasto 1974 
* Helmer Stenros & Seppo Aura: *Arkkitehtuurin muoto ja sisältö. Johdatus arkkitehtuurin muoto-opin ja ihmistiedon yleisteoriaan*, Rakennuskirja 1984 
* Helmer Stenros & Seppo Aura: *Time, motion and architecture - Aika, liike ja arkkitehtuuri*, Amer Group 1987 

## Lähteet
* Kuka kukin on 1978
* Kuka kukin on 1986, Otava 1986
* Diplomi-insinöörit ja arkkitehdit 1965, STS ja TFiF 1965

## Aiheesta muualla
Jacques Bainville

**Jacques Bainville** (9. helmikuuta 1879, Vincennes – 9. helmikuuta 1936, Pariisi) oli ranskalainen historioitsija, lehtimies ja Ranskan akatemian jäsen.

Käytyään Henri IV -nimisen tunnetun pariisilaislyseon Bainville suuntautui historian alalle. Hän kirjoitti ensimmäisen teoksensa *Histoire du roi Louis II* 20-vuotiaana.

1900-luvun alussa Bainville työskenteli toimittajana muuan muassa *La Gazette de France* ja *L'Action française* -lehdissä.

Erityisesti Jacques Bainville tunnetaan monarkistisista aatteistaan ja toiminnastaan l’Action française -liikkeessä. Hänen laajassa ja korkeatasoiseksi tunnustetussa tieteellisessä tuotannossaan on myös nähtävillä monarkismia sympatisoivia piirteitä. Bainville oli kirjoittajana tyylin ja kirjallisen muodon taituri, mitä osoittaa erityisesti vuonna 1942 suomennettu *Ranskan historia* (*Histoire de France*).

Jo kuolemansairas Jacques Bainville valittiin maaliskuussa 1935 Ranskan akatemiaan, Raymond Poincarén jättämälle tuolille nro 34.

## Tuotantoa
* *Louis II de Bavière* (1900)
* *Bismarck et la France* (1907)
* *Histoire de deux peuples: la France et l’Empire allemand* (1915)
* *La guerre et l’Italie* (1916)
* *La Russie en 1916* (1917)
* *Histoire de trois générations* (1918)
* *Comment est née la Révolution russe* (1919)
* *Les conséquences politiques de la paix* (1920)
* *Histoire de France* (1924) (suom. 1942)
* *Napoléon* (1931)
* *Histoire de la IIIe République* (1935)

## Aiheesta muualla
* Bainville Ranskan akatemian sivustolla (ranskaksi)
White Sands Missile Range

**White Sands Missile Range** (WSMR), aiemmin **White Sands Proving Grounds**, on Yhdysvaltain armeijan rakettialue New Mexicossa. Alue on pinta-alaltaan 8&nbsp;287 km² ja siten Yhdysvaltojen suurin sotilastukikohta.

Alue perustettiin muodollisesti . Siellä suoritettiin ensimmäinen ydinpommien testaus eli ydinkoe, joka tunnetaan nykyisin nimellä Trinity.

Saksalaisilta toisen maailmansodan lopussa saadut V-2-raketit vietiin WSMR:ään takaisinmallinnettavaksi ja Operaatio paperiliittimen mukana myös useita saksalaisia V-2:n parissa työskennelleistä tieteilijöistä.

## NASAn käyttö

NASA perusti White Sands Test Facilityn alueelle 1963.
Vuosina 1963 - 1966 NASA laukaisi Little Joe II kantoraketteja testatessaan Apollo-ohjelman pelastustornia. Sittemmin NASA on käyttänyt aluetta avaruussukkulaohjemassaan sukkulan varalaskeutumispaikkana ja lentäjien harjoittamiseen.

## Lähteet

## Aiheesta muualla

*WSMR (US Army) 
*WSMR Museum 
* Works by White Sands Missile Range Public Affairs Office at Project Gutenberg
Blackstar (animaatiosarja)

**Blackstar** on yhdysvaltalainen piirrossarja, jonka tuottivat Lou Scheimer ja Norm Prescott Filmationille. Sarjasta tuotettiin yhteensä 13 jaksoa, jotka esitettiin vuoden 1981 aikana. Kohtuullisten katsojalukujen myötä sarjasta oli suunnitteille toinen tuotantokausi, mutta se päätettiin silti lopettaa. Sarjan oletettiin saaneen vaikutuksia samaan aikaan esitetystä Thundarr the Barbarian -piirrossarjasta, jota esitettiin vuosien 1980–1983 aikana. Blackstarissa oli lisäksi useita yhtäläisyyksiä He-Maniin, jonka Filmation tuotti sarjan jälkeen.

Myöhemmin leluyhtiö Galoob tuotti toimintafiguureita sarjan päätyttyä vuosien 1983–1985 aikana yrittäen hyödyntää tuolloin He-Manin suosiota. Lisäksi itse sarja julkaistiin Yhdysvalloissa DVD:lle 22. elokuuta 2006 nimellä Blackstar: The Complete Series, joka sisältää sarjan kaikki 13 jaksoa ja lisämateriaalia.

## Jaksolista
#Search for the Starsword
#City of the Ancient Ones
#The Lord of Time
#The Mermaid of the Serpent Sea
#The Quest
#Spacewrecked
#Lightning City of the Clouds
#The Kingdom of Neptul
#Tree of Evil
#The Air Whales of Anchar
#The Overlord's Big Spell
#The Crown of the Sorceress
#The Zombie Masters

## Äänirooleissa

## Aiheesta muualla
* The Big Cartoon Database
Tulitikkuvero

**Tulitikkuvero** oli valmistevero, joka säädettiin Suomessa valmistetuille ja Suomeen tuoduille tulitikuille ensimmäisen kerran vuodeksi 1922. Veron maksoi valmistaja tai maahantuoja. Valmistaja maksoi veron kuukausittain lääninrahastoon ja maahantuoja tullikamariin tullimaksujen yhteydessä ennen kuin tulitikut annettiin tullin varastosta.  Suomesta ulkomaille viedyistä tulitikuista ei tarvinnut maksaa veroa. Tulitikkuverolain noudattamista valvoi aluksi tullihallitus ja myöhemmin leima- ja valmisteverokonttori. Laki tulitikkuverosta säädettiin aina vuodeksi kerrallaan, ja veroa kannettiin vuosina 1922–1937 ja 1940–1964.

## Lähteet
* Laki tulitikkuverosta, 296/1921
Javier Gutiérrez

**Javier Gutiérrez** (s. 17. tammikuuta 1971) on espanjalainen näyttelijä. Yksi hänen tunnetuimmista rooleistaan on *[[Serranon perhe]]en* José Luis. Hänellä on merkittävä rooli myös *[[Águila roja]]ssa*. Gutiérrez aloitti näyttelemisen teatterissa.

## Aiheesta muualla
*Javier Gutiérrez Internet Movie Databasessa (IMDb)
Euronext 100 -indeksi

**Euronext 100** -indeksi on eurooppalaisen Euronextin osakeindeksi. Siinä listataan suurimmat ja maksukykyisimmät eurooppalaiset yritykset, joita Euronextissä vaihdetaan. Indeksi päivitetään kvarttaaleittain.

## Koostumus
Indeksin yhtiöt 4. tammikuuta 2024:

* Anheuser-Busch InBev 
* Aéroports de Paris
* Adyen
* Ahold 
* AIB Group
* Air Liquide 
* Airbus
* Aker BP
* AkzoNobel 
* Alstom 
* ArcelorMittal 
* Argenx
* ASM
* ASML Holding 
* AXA 
* Bank of Ireland
* BioMérieux
* BNP Paribas 
* Bouygues 
* Bureau Veritas 
* Campari Group
* Capgemini 
* Carrefour 
* Crédit Agricole 
* D'Ieteren Group
* Danone 
* Dassault Systèmes 
* DNB Bank
* DSM 
* Edenred
* Energias de Portugal 
* Eiffage
* Enel
* Engie
* Eni
* Equinor
* Essilor International 
* Eurofins Scientific
* Ferrari
* Flutter Entertainment
* Galp Energia 
* Groupe Bruxelles Lambert 
* Generali Group
* Heineken 
* ING Groep
* Intesa Sanpaolo
* INWIT
* Ipsen
* Jerónimo Martins
* KBC Groep 
* Kering
* Kerry Group
* Kingspan Group
* KPN 
* Legrand 
* Mediobanca
* Michelin 
* Moncler
* Mowi
* NN Group
* Norsk Hydro
* Orange
* Pernod Ricard 
* Philips 
* Poste Italiane
* Prosus
* Prysmian Group
* Publicis Groupe 
* Randstad Holding 
* Recordati
* Renault 
* Ryanair Holding
* Safran 
* Saint-Gobain 
* Sanofi 
* Schneider Electric 
* Shell
* Smurfit Kappa
* Snam
* Société Générale 
* Sodexo 
* Solvay 
* Stellantis
* STMicroelectronics 
* Syensqo
* Telenor
* Teleperformance
* Tenaris
* Terna Group
* Thales 
* TotalEnergies
* UCB Group 
* UMG
* UniCredit
* Veolia Environnement 
* Vinci 
* Vivendi 
* Wolters Kluwer
* Worldline
* Yara International

## Lähteet
Snot

**Snot** oli vuosina 1994-1998 toiminut heavy metal -yhtye Yhdysvalloista. Yhtye ehti julkaista ainoastaan yhden levyn ennen kuin se päätti hajota laulajansa Lynn Straitin kuoltua auto-onnettomuudessa. 

Vuonna 2000 Snotille julkaistiin tribuuttialbumi jossa esiintyy useita nimekkäitä artisteja kuten Serj Tankian, Jonathan Davis, Max Cavalera ja Ozzy Osbourne).

## Entiset jäsenet

* Lynn Strait: laulu
* Mikey Doling: kitara
* John "Tumor" Fahnestock: basso
* Shannon Larkin: rummut
* Mike Smith: kitara
* Jamie Miller: rummut
* Sonny Mayo: kitara

## Diskografia

### Albumit

* *Get Some* (1997)
* *Strait Up* (tribuutti-albumi) (2000)
* *Alive!* (2002)

### Singlet

* "Stoopid" (1997)
* "I Jus' Lie" (1997)
* "Tecato" (1997)
* "Get Some" (1998)
* "Starlit Eyes" (2000)
Fordson Dexta

**Fordson Dexta** oli Fordson Majoria pienempi traktorimalli, joka esiteltiin 1958. Sitä markkinointiin Suomessa kevyenä traktorina. Se käytti polttoaineenaan dieselöljyä, sen teho oli 32 hv @ 2 000 kierrosta minuutissa, pituus 3 016 mm, akseliväli 1 871 mm sekä massa vain 1 352 kg. Suurin nopeus oli 27,5 km/h. Vaihteisto oli 6 + 2. Fordson Dexta valmistettiin Englannissa.

Kevääseen 1960 mennessä oli Suomessa myydyistä 28 500:sta Fordsonista 2 665 kappaletta Dextoja. Vakolan kokeissa traktori todettiin kestävyydeltään tyydyttäväksi. Kiinnityslaitteita ei pidetty yleistyvien standardien mukaisina ja moottorinosien kuluminen oli ollut runsaampaa kuin vastaavissa muissa traktoreissa. Erilaisissa muissa vertailuissa Dexta menestyi.

Teho-lehden mukaan samantehoisia Dextan kanssa olivat McCormick B-250, Hanomag R 430, MAN L.

Vuonna 1961 esiteltiin lievästi päivitetty versio Fordson Super Dexta, ensimmäisen polven versiossa oli tehoa 39,5 hv. 1962 loppuvuodesta esitellyssä New Perfomance malliston (väritys siniharmaa) Super Dextassa oli teho noussut 44,5 hevosvoimaan.

## Katso myös
*Luettelo traktorimalleista
Nina Ponomarjova

**Nina Apollovna Ponomarjova** (ent. **Romaškova**, , 27. huhtikuuta 1929 Sverdlovsk – 19. elokuuta 2016) oli neuvostoliittolainen kiekonheittäjä ja Neuvostoliiton ensimmäinen olympiavoittaja.

Ponomarjova aloitti urheilu-uransa kestävyysjuoksijana. Kiekonheiton pariin hän siirtyi vuonna 1948 ja sijoittui jo seuraavana vuonna Neuvostoliiton mestaruuskilpailuissa kolmanneksi. Helsingin olympialaisissa 1952 hänestä tuli Neuvostoliiton kaikkien aikojen ensimmäinen olympiavoittaja. Hän heitti kiekossa tuloksen 51,42 m ja voitti toiseksi sijoittuneen yli neljällä metrillä. Olympialaisten jälkeen hän heitti Odessassa 9. elokuuta 1952 maailmanennätyksen 53,61 m, mutta jo saman vuoden lokakuussa hänen ennätyksensä rikottiin.

Bernin EM-kilpailuissa 1954 Ponomarjova voitti kultaa tuloksella 48,02 m. Melbournen olympialaisissa 1956 hän sai pronssia tuloksella 52,02 m. Olympiavoittajaksi hän palasi Roomassa 1960 heitettyään tuloksen 55,10 m. Vielä Belgradin EM-kilpailuissa 1962 hän sijoittui kuudenneksi ja Tokion olympialaisissa 1964 sijalle 11. Hänen ennätystuloksensa oli 56,62 m. Kuulaa hän työnsi 15,04 m.

## Lähteet
* 

### Viitteet

## Aiheesta muualla